Greek Legal Document

Category: 365

Content:
18. ΝΟΜΟΘΕΤ. ΔΙΑΤΑΓΜΑ υπ’ αριθ. 497 της 17/19 Ιουλ. 1974 (ΦΕΚ Α΄ 203) Περί καθορισμού των ζωνών καταλήψεως των αρδευτικών, στραγγιστικών και αντιπλημμυρικών έργων της Χώρας, και της διοικήσεως, διαχειρίσεως και εκμεταλλεύσεως αυτών. Ζώναι Έργων Άρθρ.1.-1.Ζώναι καταλήψεως των αρδευτικών, στραγγιστικών και αντιπλημμυρικών έργων της χώρας (Ζώναι έργων) αρμοδιότητος Υπουργείου Γεωργίας ή Υπουργείου Δημοσίων Έργων θεωρούνται: α)Αι εκτάσεις, αι καταλαμβανόμεναι υπό των διωρύγων, τάφρων και αγορτικών οδών των αρδευτικών, στραγγιστικών και αντιπλημμυρικών έργων. β)Αι δημόσιαι ή αι απαλοτριωθείσαι εκτάσεις, αι κείμεναι μεταξύ των οιασδήποτε φύσεως αναχωμάτων των ποταμών, χειμάρρων, διωρύγων, τάφρων, αυτά ταύτα τα αναχώματα, ως και αι τυχόν εκτός των αναχωμάτων εκτάσεις, αι αφιέμεναι προς προστασίαν, συντήρησιν και τυχόν συμπλήρωσιν των έργων. γ)Αι εκατέρωθεν των ποταμών, χειμάρρων, πρωτευουσών, δευτερευουσών και τριτευουσών διωρύγων, τάφρων και οδών των αρδευτικών, στραγγιστικών και αντιπλημμυρικών έργων εκτάσεις, αι αφιέμεναι προς προστασίαν, συντήρησιν και συμπλήρωσιν των έργων. δ)Αι εντός της περιμέτρου, της καθορισθείσης ως ανωτάτης στάθμης των φυσικών ή τεχνητών λιμνών αποκαλυπτόμεναι, κατά τας διακυμάνσεις της στάθμης της λίμνης, εκτάσεις. ε)Πάσαι εν γένει αι εκτάσεις, αίτινες ήθελον προσλάβει εις το μέλλον χαρακτήρα όμοιον των εις τα εδάφ. α-δ αναφερομένων ως ζωνών έργων, εκτάσεων. 2.Αι ζώναι έργων αρμοδιότητος Υπουργείου Γεωργίας ορίζονται εισηγήσει της Κεντρικής Υπηρεσίας Εγγείων Βελτιώσεων (ΥΕΒ) και κατόπιν προτάσεως της οικείας Επιθεωρήσεως Γεωργίας «(ΥΕΒ)» του Υπουργείου Γεωργίας, δια κοινής αποφάσεως των Υπουργών Γεωργίας και Δημοσίων Έργων, δημοσιευομένης δια της Εφημερίδος της Κυβερνήσεως. 3.Αι ζώναι έργων, υπαγομένων εις την αρμοδιότητα του Υπουργείου Δημοσίων Έργων, τα οποία δεν παρεδόθησαν εις το Υπουργείον Γεωργίας, ορίζονται δια κοινής αποφάσεως των Υπουργών Γεωργίας και Δημοσίων Έργων, εκδιδομένης προτάσει της Κεντρικής Υπηρεσίας Υδραυλικών Έργων του Υπουργείου Δημοσίων Έργων, εισηγήσει της Επιθεωρήσεως Δημοσίων ΄Εργων του αυτού Υπουργείου και δημοσιευομένης δια της Εφημερίδος της Κυβερνήσεως. 4.Αι κατά τας παρ. 2 και 3 του παρόντος άρθρου αποφάσεις εκδίδονται άμα τη παραλαβή του έργου από τον ανάδοχον. Αρμοδιότης εκμεταλλεύσεως ζωνών έργων Άρθρ.2.-1.Αι εν άρθρ. 1 παρ. 1 του παρόντος προβλεπόμεναι ως ζώναι έργων εκτάσεις, είτε απηλλοτριώθησαν υπέρ του Δημοσίου δια την εκτέλεσιν των εγγειοβελτιωτικών έργων, είτε ανήκον εξ αρχής εις το Δημόσιον, παραμένουν υπό την διοίκησιν και διαχείρισιν του Δημοσίου μέχρι της εκτελέσεως των έργων. Η εκμετάλλευσις των προβλεπομένων ως άνω ζωνών έργων, εφ’ όσον αύται τυγχάνουν αρμοδιότητος του Υπουργείου Γεωργίας, διενεργείται υπό της οικείας Επιθεωρήσεως Γεωργίας (ΥΕΒ), εφ’ όσον δε τυγχάνουν αρμοδιότητος του Υπουργείου Δημοσίων Έργων, δύνανται να παραχωρούνται, κατόπιν εισηγήσεως των οικείων Επιθεωρήσεων Δημοσίων Έργων, προσωρινώς μέχρι της εκτελέσεως των έργων, προς εκμετάλλευσιν εις την Υπηρεσίαν Εγγείων Βελτιώσεων (ΥΕΒ) δια κοινής αποφάσεως των Υπουργών Γεωργίας και Δημοσίων Έργων, εκδιδομένης προτάσει της Κεντρικής Υπηρεσίας Υδραυλικών Έργων του Υπουργείου Δημοσίων Έργων και δημοσιευομένης δια της Εφημερίδος της Κυβερνήσεως. 2.Μετά την εκτέλεσιν των έργων, η διοίκησις, διαχείρισις και εκμετάλλευσις των ζωνών έργων, περί ων η παρ. 2 του άρθρ. 1, μεταβιβάζεται δι’ αποφάσεως του Υπουργού Γεωργίας, προτάσει της Κεντρικής Υπηρεσίας Εγγείων Βελτιώσεων (ΥΕΒ) και κατόπιν εισηγήσεως της οικείας Επιθεωρήσεως Γεωργίας (ΥΕΒ), καθ’ ολοκληρίαν ή εν μέρει, εις τους οικείους Οργανισμούς Εγγείων Βελτιώσεων (Ο.Ε.Β.), ομού μετά της μεταβιβάσεως του έργου, υπό τους περιορισμούς του άρθρ. 4 του παρόντος. 3.Αι ζώναι έργων, περί ων η παρ. 3 του άρθρ. 1, παραδίδονται εις την Υπηρεσίαν Εγγείων Βελτιώσεων (ΥΕΒ), προς διαχείρισιν και εκμετάλλευσιν, δια κοινής αποφάσεως των Υπουργών Γεωργίας και Δημοσίων Έργων, κατόπιν εισηγήσεως των οικείων Επιθεωρήσεων Δημοσίων Έργων, προτάσει της Κεντρικής Υπηρεσίας Υδραυλικών Έργων του Υπουργείου Δημοσίων Έργων και δημοσιευομένης δια της Εφημερίδος της Κυβερνήσεως. Η παράδοσις των ζωνών έργων εις την Υπηρεσίαν Εγγείων Βελτιώσεων (ΥΕΒ) υπό του Υπουργείου Δημοσίων Έργων, προς διαχείρισιν και εκμετάλλευσιν, δύναται να γίνη και προ της παραδόσεως ολοκλήρου του έργου. Διοίκησις, διαχείρισις και εκμετάλλευσις ζωνών έργων Άρθρ.3.-1.Αι ζώναι έργων, αι μη μεταβιβασθείσαι εις τους Ο.Ε.Β., είτε τυγχάνουν αρμοδιότητος του Υπουργείου Γεωργίας, είτε παρελήφθησαν εκ του Υπουργείου Δημοσίων Έργων, τελούν υπό την διοίκησιν, διαχείρισιν και εκμετάλλευσιντης         οικείας         Επιθεωρήσεως          Γεωργίας (Μετά την σελ. 520,12) Σελ. 520,13 Τεύχος 550-39 Εγγειοβελτιωτικά ΄Εργα 16.Η.α.18 (ΥΕΒ). Η Επιθεώρησις Γεωργίας (ΥΕΒ) δύναται να διαθέση ταύτας, είτε εις τας Δ/νσεις Γεωργίας, προς ενιαύσιον παραχώρησιν εις ακτήμονας, είτε εις τρίτους δια δημοπρασίας, είτε και να χρησιμοποιή ταύτας δια την υπ’ αυτής και της Δασικής Υπηρεσίας εκτέλεσιν πειραματικών ή αποδεικτικών εργασιών. Τα εκ της εκμεταλλεύσεως έσοδα περιέρχονται εις το Κεντρικόν Ταμείον Γεωργίας Κτηνοτροφίας και Δασών (Κ.Τ.Γ.Κ. και Δασών). 2.Η εκμετάλλευσις των μεταβιβασθεισών εις τους Οργανισμούς Εγγείων Βελτιώσεων (Ο.Ε.Β.) ζωνών έργων διενεργείται υπό των ιδίων Οργανισμών. Δύνανται όμως ούτοι να διαθέτουν ταύτας, κατόπιν δημοπρασίας, εις τρίτους, προς καλλιέργειαν ή βοσκήν μικρών ζώων, εφ’ όσον δεν παρακωλύεται η λειτουργία των έργων και δεν τίθεται εν κινδύνω η ασφάλεια αυτών μετά προηγουμένην άδειαν της οικείας Επιθεωρήσεως Γεωργίας (ΥΕΒ) τηρουμένων των εν τη παρ. 1 του άρθρ. 4 του παρόντος καθοριζομένων διατυπώσεων, ως προς τον τρόπον εκμεταλλεύσεως. Τα εκ της εκμεταλλεύσεως έσοδα περιέρχονται εις τους οικείους Οργανισμούς εξ ολοκλήρου και διατίθενται αποκλειστικώς δια την συντήρησιν και λειτουργίαν του έργου, πλην ποσοστού ουχί μείζοντος του 5% του συνόλου των εκ της εκμεταλλεύσεως των ζωνών, εσόδων, δυναμένου να διατεθή και προς κάλυψιν διοικητικών δαπανών του Οργανισμού. Τρόπος εκμεταλλεύσεως ζωνών έργων Άρθρ.4.-1.Ο τρόπος εκμεταλλεύσεως των ζωνών έργων, αρμοδιότητος Υπουργείου Γεωργίας, είτε αύται μετεβιβάσθησαν εις τους Οργανισμούς Εγγείων Βελτιώσεων (Ο.Ε.Β.), είτε διαχειρίζονται υπό της Επιθεωρήσεως Γεωργίας (ΥΕΒ) καθορίζεται κατά περιοχήν έργων, δι’ αποφάσεως του Υπουργού Γεωργίας εισηγήσει της Κεντρικής ΥΕΒ και κατόπιν προτάσεως της οικείας Επιθεωρήσεως Γεωργίας (ΥΕΒ), μετά γνώμην επιτροπής, συνιστωμένης δι’ αποφάσεως αυτού και απαρτιζομένης εξ ενός Γεωπόνου της Υπηρεσίας Εγγείων Βελτιώσεων (ΥΕΒ), παρά τη οικεία Επιθεωρήσει Γεωργίας, ενός Δασολόγου της οικείας Επιθεωρήσεως Δασών και ενός Πολιτικού Μηχανικού της Υπηρεσίας Ελέγχου Κατασκευής Έργων (ΥΕΚΕ) ή του Τμήματος Υδραυλικών Έργων της οικείας Επιθεωρήσεως Δημοσίων Έργων. Εις τα μέλη των ως άνω επιτροπών δεν καταβάλλεται αποζημίωσις. 2.Προκειμένου περί έργων τελούντων υπό την διοίκησιν του Υπουργείου Δημοσίων Έργων και μη παραδοθέντων εις την ΥΕΒ, ει μη μόνον των ζωνών έργων αυτών, η απόφασις εκδίδεται υπό του Υπουργού Δημοσίων Έργων εισηγήσει της Κεντρικής Υπηρεσίας Υδραυλικών Έργων και κατόπιν προτάσεως της οικείας Επιθεωρήσεως Δημοσίων Έργων, μετά γνώμην της κατά την προηγουμένην παράγραφον Επιτροπής. Σελ. 520,14 Τεύχος 550-40 16.Η.α.18 Εγγειοβελτιωτικά ΄Εργα Πρόσοδοι ζωνών έργων και κατανομή εσόδων Άρθρ.5.-1.Αι ζώναι έργων, αι μη παραδοθείσαι εις τους Οργανισμούς Εγγείων Βελτιώσεων (ΟΕΒ) εφ’ όσον κριθούν παρά της Επιτροπής του άρθρ. 4 κατάλληλοι προς εκμετάλλευσιν δια λευκοκαλλιεργείας ή ετέρων δασικών δένδρων ως και αι επ’ αυτών εγκαθιστάμεναι φυτείαι, υπόκεινται εις τας διατάξεις της Δασικής Νομοθεσίας. Η εγκατάστασις επί τούτων των δασικών φυτειών διενεργείται υπό της Δασικής Υπηρεσίας δαπάναις της, των εσόδων περιερχομένων εις το Κ.Τ.Γ.Κ. και Δασών (Κεφ. Δάση). 2.Αι ζώναι έργων αι παραδοθείσαι εις τους Οργανισμούς Εγγείων Βελτιώσεων και κριθείσαι, κατά το άρθρ. 4 του παρόντος, κατάλληλοι προς εκμετάλλευσιν δια λευκοκαλλιεργείας ή ετέρων δασικών δένδρων υπόκεινται εις τας διατάξεις της Δασικής Νομοθεσίας, η δε εγκατάστασις, διοίκησις, διαχείρισις και εκμετάλλευσις τούτων ενεργείται υπό της Δασικής Υπηρεσίας, δαπάναις της. Εις την περίπτωσιν ταύτην, αι εκ της εκμεταλλεύσεως πρόσοδοι περιέρχονται κατά ποσοστόν 35% εις τους οικείους Οργανισμούς Εγγείων Βελτιώσεων (Ο.Ε.Β.), κατά δε το υπόλοιπον 55% εις το Κ.Τ.Γ.Κ. και Δασών (Κεφ. Δάση) προς κάλυψιν των πάσης φύσεως δαπανών του, από της εγκαταστάσεως των φυτειών μέχρι της διαθέσεως των προϊόντων, αποδιδόμεναι εκατέρω κατά την εκάστοτε είσπραξιν εσόδων. 3.Εν αδυναμία εγκαταστάσεως των φυτειών υπό της Δασικής Υπηρεσίας, η φύτευσις, διοίκησις, διαχείρισις και εκμετάλλευσις των δασικών δένδρων διενεργείται υπό των οικείων Οργανισμών Εγγείων Βελτιώσεων (ΟΕΒ) δαπάναις των, τη υποδείξει και παρακολουθήσει της Τοπικής Δασικής Υπηρεσίας, άπαντα δε τα έσοδα περιέρχονται εις τούτους. 4.Αι δαπάναι δια την καθ’ οιονδήποτε τρόπον εκμετάλλευσιν των διαχειριζομένων υπό των Οργανισμών Εγγείων Βελτιώσεων (Ο.Ε.Β.) ζωνών έργων, βαρύνουν τους οικείους Οργανισμούς Εγγείων Βελτιώσεων (Ο.Ε.Β.), εις τους οποίους περιέρχονται και τα εκ της εκμεταλλεύσεως έσοδα. 5.Επί των υφισταμένων, κατά την έναρξιν της ισχύος του παρόντος, λευκοφυτειών επί ζωνών έργων των Οργανισμών Εγγείων Βελτιώσεων (Ο.Ε.Β.), αίτινες εγκατεστάθησαν υπό της Δασικής Υπηρεσίας δαπάναις του Δημοσίου, έχουν δια την κατανομήν των προσόδων των εφαρμογήν αι εν τη παρ. 2 του παρόντος άρθρου διατάξεις. Εις περίπτωσιν γενομένων παρά της Δασικής Υπηρεσίας επί ζωνών έργων των Ο.Ε.Β. και υλοτομηθεισών από της 24.5.1966 και εντεύθεν λευκοφυτειών, τα πραγματοποιηθέντα έσοδα αποδίδονται υπό τάυτης εις το Κ.Τ.Γ.Κ. και Δασών και τους οικείους Οργανισμούς Εγγείων Βελτιώσεων, κατά τα εν τη παρ. 2 του παρόντος, ποσοστά. 6.Περιπτώσεις, καθ’ ας η εγκατάστασις των φυτειών λεύκης ή ετέρων δασικών ειδών εγένετο μερίμνη και δαπάναις των Οργανισμών Εγγείων Βελτιώσεων μέχρι της δημοσιεύσεως του παρόντος, υπάγονται μέχρι της υλοτομίας των εις τας διατάξεις του Ν.Δ. 86/1969 «περί Δασικού Κώδικος», τα δε έσοδα περιέρχονται εις τους οικείους Οργανισμούς Εγγείων Βελτιώσεων (Ο.Ε.Β.) εξ ολοκλήρου. Ζώναι έργων Οργανισμών Κωπαΐδος, Λεσινίου και Αρδευτικού Οργανισμού Στυμφαλίας–Ασωπού Κορινθίας (ΑΟΣΑΚ) Άρθρ.6.-1.Αι διατάξεις των άρθρ. 4 και 5 του παρόντος ισχύουν και δια τας ζώνας έργων και τας καταλλήλους δια δασοπονικήν εκμετάλλευσιν αδιαθέτους εκτάσεις των Οργανισμών Κωπαΐδος, Λεσινίου και Αρδευτικού Οργανισμού Στυμαφαλίας– Ασωπού–Κορινθίας (ΑΟΣΑΚ). 2.Της επιτροπής της παρ. 1 του άρθρ. 4 μετέχει εις τας κατά την προηγουμένην παράγραφον περιπτώσεις και εκπρόσωπος του οικείου Οργανισμού, οριζόμενος δι’ αποφάσεως του Διοικητικού του Συμβουλίου. 3.Η υλοτομία και εκμετάλλευσις των υφισταμένων ήδη ωρίμων δασικών δένδρων, εις τας ανωτέρω ζώνας έργων ή αδιαθέτους εκτάσεις ενεργείται υπό του Οικείου Οργανισμού, κατά τον υπό της Δασικής Υπηρεσίας καθορισθησόμενον τρόπον και χρόνον. Αι φέρουσαι τοιαύτα δένδρα ζώναι, έργων ή αδιάθετοι εκτάσεις καθορίζονται, εφ’ άπαξ εντός εξαμήνου από της δημοσιεύσεως του παρόντος, υπό της Επιτροπής του άρθρ. 4 ως αύτη συμπληρούται δια της παρ. 2 του άρθρου τούτου. 4.Δύναται, κατόπιν αποφάσεως των Διοικητικών Συμβουλίων των ανωτέρω Οργανισμών, η υλοτομία και εκμετάλλευσις των κατά την προηγουμένην παράγραφον δασικών δένδρων να ανατίθεται εις την Δασικήν υπηρεσίαν. Εις την περίπτωσιν ταύτην αι δαπάναι καταβάλλονται παρ’ αυτής, αι δε κατά την παρ. 2 του άρθρ. 5 του παρόντος εκ της εκμεταλλεύσεως πρόσοδοι περιέρχονται, κατά ποσοστόν 60% εις τον οικείον Οργανισμόν, το υπόλοιπον 40% εις το Κ.Τ.Γ.Κ. και Δασών (Κεφ. Δάση), προς κάλυψιν των πάσης φύσεως δαπανών από της υλοτομίας μέχρι της διαθέσεως προϊόντων. Άρθρ.7.-Πάσα διάταξις αντικειμένη εις τας διατάξεις του παρόντος καταργείται. Άρθρ.8.- Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί της σελ. 520,15) Σελ. 520,15(α) Τεύχος 613-105 Εγγειοβελτιωτικά ΄Εργα 16.Η.α.18